Punker nr 599

Punker nr 599 (ametlikult Jaovarjend nr 599) on varjend Hollandi keskosas Gelderlandi provintsis (vastu Utrechti provintsi piiri) Culemborgi vallas Culemborgi linnast läänes. 

Varjend asub Diefdijkist põhja pool ning maanteest Utrechti ja ’s-Hertogenboschi vahel umbes 150 meetrit lõuna pool.

Ajalugu
Hollandil oli 1930. aastatel kava teha võimaliku Saksamaa sissetungi puhul réduit umbkaudu Lõuna-Hollandi, Põhja-Hollandi keskosa ja Utrechti provintsi alale, mille kindlustamiseks kasutati ka ära 19. sajandi algul rajatud Uut Hollandi Veeliini. Sinna ehitati novembrist 1939 kuni märtsini 1940 muuhulgas ka umbes 700 jaovarjendit (hollandi keeles ametlikult Groepsschuilplaats Type P).

See varjend valmis 1940. aasta algul. See oli mõeldud 10–12 sõjaväelase (ühe jao) majutamiseks.

Osa maastikuarhitektuuri ansamblist
2010. aastal saeti varjendi keskelt teemanttross-saega välja 1 meetri paksune ristlõige. Töö võttis aega 40 päeva. Tekkinud kurust viidi läbi laudtee, mida pikendati kõrvaloleva tehisjärve kohale. 

Projekti autorid olid kunstnik Erick de Lyon ja maastikuarhitekt Ronald Rietveld.

Tekkis ansambel, mille moodustavad paksud raudbetoonseinad, pikk laudtee ning varjendist avanev vaade tehisjärvele ja järve kohalt laudteelt avanev vaade varjendile ja maanteele. Ansambel on saanud nimekaid auhindu ning sellest on tekkinud populaarne pildistamiskoht maantee ääres.

Auhinnad
2011 Dutch Design Award – Best ExteriorRose Etherington. "Winners of 2011 Dutch Design Awards announced". 22. oktoober 2011. Inglise keeles. Vaadatud 28. juuni 2019 
2013 AR Emerging Architecture Award"Joint Winner – Bunker 599 by RAAAF & Atelier de Lyon". Inglise keeles. Vaadatud 28. juuni 2019

Mälestisena
Alates 2014. aastast on Punker nr 599 arvatud Hollandi kultuurimälestise nr 531727 koosseisu.Mälestis nr 531727. Hollandi keeles. Vaadatud 28. juuni 2019

Punker nr 599 on alates 17. augustist 2011 objekti "Uue Hollandi veeliin" koosseisus UNESCO maailmapärandi nimistu objekti kandidaat.Nieuwe Hollandse Waterlinie (Uus Hollandi veeliin), maailmapärandi objekti kandidaat nr 5631. UNESCO maailmapärandi koduleht. Inglise keeles. Vaadatud 28. juuni 2019

Viited

Välislingid

Punker nr 599 RAAAFi kodulehel
Punker nr 599 Atelier de Lyoni kodulehel

Kategooria:Gelderlandi provints
Kategooria:Uus Hollandi veeliin
Kategooria:Hollandi militaarehitised 
Kategooria:Hollandi kultuurimälestised
Kategooria:Hollandi kunst
Kategooria:Maastikuarhitektuur